DOLOŽKA ZLUČITEĽNOSTI
návrhu nariadenia vlády s právom Európskej únie 

1.	Navrhovateľ nariadenia vlády: Ministerstvo pôdohospodárstva a rozvoja vidieka Slovenskej republiky 
 
2.	Názov návrhu nariadenia vlády: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 56/2007 Z. z., ktorým sa ustanovujú požiadavky na uvádzanie množiteľského materiálu okrasných rastlín na trh 

3.	Predmet návrhu nariadenia vlády je upravený v práve Európskej únie:

a) v primárnom práve 
Zmluva o fungovaní Európskej únie čl. 4 ods. 2 písm. d) a čl. 28 až 44,

b) v sekundárnom práve 
Vykonávacia smernica Komisie (EÚ) 2018/484 z 21. marca 2018, ktorou sa mení smernica 93/49/EHS, pokiaľ ide o požiadavky, ktoré má spĺňať množiteľský materiál určitých rodov alebo druhov Palmae v súvislosti s Rhynchophorus ferrugineus (Olivier) (Ú. v. EÚ L 81, 23.3.2018),
Smernica Rady 98/56/ES z 20. júla 1998 o obchodovaní s množiteľským materiálom okrasných rastlín (Mimoriadne vydanie Ú. v. EÚ, kap. 3/ zv. 23; Ú. v. ES L 226, 13.8.1998) v platnom znení,
[bookmark: _GoBack]Smernica Komisie 93/49/EHS z 23. júna 1993 ustanovujúca zoznam uvádzajúci podmienky, ktoré musí spĺňať množiteľský materiál okrasných rastlín a okrasné rastliny podľa smernice Rady 91/682/EHS (Mimoriadne vydanie Ú. v. EÚ, kap. 3/zv. 15; Ú. v. ES L 250, 7.10.1993) v platnom znení,
gestor: Ministerstvo pôdohospodárstva a rozvoja vidieka Slovenskej republiky,

c) nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii: 

a)	uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení,
Vykonávacia smernica Komisie (EÚ) 484/2018 určuje lehotu na prevzatie do 30. septembra 2018.

b)	uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie,
V oblasti, ktorú upravuje toto nariadenie vlády, neboli začaté proti Slovenskej republike
 uvedené konania. 

c)	uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav. 
Smernica Rady 98/56/ES z 20. júla 1998 o obchodovaní s množiteľským materiálom okrasných rastlín (Mimoriadne vydanie Ú. v. EÚ, kap. 3/ zv. 23; Ú. v. ES L 226, 13.8.1998) v platnom znení a smernica Komisie 93/49/EHS z 23. júna 1993 ustanovujúca zoznam uvádzajúci podmienky, ktoré musí spĺňať množiteľský materiál okrasných rastlín a okrasné rastliny podľa smernice Rady 91/682/EHS EHS (Mimoriadne vydanie Ú. v. EÚ, kap. 3/zv. 15; Ú. v. ES L 250, 7.10.1993) v platnom znení sú transponované do nariadenia vlády č. 56/2007 Z. z. v plnom rozsahu a vykonávacia smernica (EÚ) 2018/484 z 21. marca 2018, ktorou sa mení smernica 93/49/EHS, pokiaľ ide o požiadavky, ktoré má spĺňať množiteľský materiál určitých rodov alebo druhov Palmae v súvislosti s Rhynchophorus ferrugineus (Olivier) (Ú. v. EÚ L 81, 23.3.2018) sa do slovenského právneho poriadku transponuje predloženým návrhom nariadenia vlády.

5.	Návrh nariadenia vlády je zlučiteľný s právom Európskej únie:
úplne 

